North South Line

**North South Line** on Singaporen Mass Rapid Transit -metrojärjestelmän linja. Sen ensimmäinen vaihe avattiin liikenteelle 7. marraskuuta 1987, eli sen on MRT:n linjoista vanhin. 44 kilometrin pituisella linjalla on 25 asemaa.

## Historia

### Alkuvaiheet
Mass Rapid Transitin alkuperä juontaa juurensa maan suunnittelijoiden vuonna 1967 tekemään ennusteeseen, jonka mukaan rautatiepohjainen kaupunkiliikennejärjestelmä olisi tarpeen vuoteen 1992 mennessä.

Vuonna 1972 amerikkalaiset yritykset Wilbur Smith and Associates, Parsons Brinckerhoff (nykyisin WSP USA), Tudor ja Bechtel tekivät tutkimuksen, jonka Maailmanpankki vastasi Yhdistyneiden kansakuntien kehitysohjelman puolesta. Vuonna 1979 alettiin valmistelemaan tutkimuksen kolmatta vaihetta, joka julkaistiin vuonna 1981. Brittiläinen yritys Halcrow palkattiin kehittämään järjestelmä.

Hallituksen sisäinen vastustus MRT:n toteutettavuudesta merkittäviltä ministereiltä, kuten valtiovarainministeri Goh Keng Sweeltä ja kauppa- ja teollisuusministeri Tony Tanilta, lähes peruutti hankkeen taloudellisista syistä ja rakennusalan työpaikkojen ylikuormituksesta johtuen. Tohtori Goh kannatti sen sijaan Harvardin yliopiston asiantuntijoiden suosittelemaa bussijärjestelmää, sillä he väittivät, että se alentaisi kustannuksia 50 % verrattuna ehdotettuun MRT-järjestelmään. Yleinen mielipide oli jakautunut asiasta: useat ilmaisivat huolensa korkeista kustannuksista, kun taas toiset keskittyivät enemmän elintason parantamiseen. Keskustelun siitä, olisiko pelkkä bussijärjestelmä kustannustehokkaampi jälkeen, viestintäministeri Ong Teng Cheong tuli siihen tulokseen, että bussijärjestelmä olisi yksin riittämätön, koska sen pitäisi kilpailla tietilasta muiden liikennemuotojen kanssa. 

MRT-järjestelmän ensimmäisestä linjasta päätettäessä suunnitteilla ollut North South Line sai etusijan, sillä linja kulkee alueilla, joilla joukkoliikenteen kysyntä oli suurta, kuten tiheästi asutuilla Toa Payohin ja Ang Mo Kion asuinalueilla sekä Central Areassa. Linjan odotettiin helpottavan liikenneruuhkia Thomson–Sembawang-tien liikennekäytävällä. North South Linen (ja myös itse MRT-järjestelmän) rakentaminen aloitettiin 22. lokakuuta 1983 ja ensimmäinen osuus Yio Chu Kangista Toa Payohiin avattiin 7. marraskuuta 1987. Avajaisjuhlassa Viestintä- ja tiedotusministeri Yeo Ning Hong avasi linjan, ja julisti sen MRT-järjestelmän "aluksi".

Yhdeksän uutta asemaa Novenasta Raffles Placen kautta Outram Parkiin avattiin 12. joulukuuta samana vuonna. Linjaa jatkettiin pohjoiseen Yishunin asemalle 20. joulukuuta 1988 osana vaihetta 2B ja se aloitti liikenöinnin North South Line nimellä 4. marraskuuta 1989 kun jatke Marina Bayn asemalle avattiin. 

### Woodlandsin laajennus
Kun Branch Line Jurong Eastin ja Choa Chu Kangin välillä avattiin vuonna 1990, North South Linen Woodlandsin laajennus suunniteltiin sulkemaan aukko Yishunin ja Choa Chu Kangin asemien välillä. Laajennuksen asemien määrään tehtiin lukuisia muutoksia, pääasiassa Urban Redevelopment Authorityn vuoden 1991 konseptisuunnitelman vuoksi jonka tavoitteena oli tehdä Woodlandsista Pohjois-Singaporen alueellinen keskus. 

Laajennuksen suunnittelun aikana Sembawangin asema oli tarkoitettu vain asemavaraukseksi, joka rakennettaisiin myöhemmin Sembawangin alueen rakentamisen yhteydessä. Laajennuksen rakentaminen alkoi 19. marraskuuta 1992. Sembawangin ja Kranjin asemat sisällytettiin myöhemmin Woodlandsin laajennukselle toisen suunnittelukierroksen jälkeen, jolloin Sungei Kadutin asema jätettiin pois. Sungei Kadutin asema on tarkoitus avata vuonna 2035.

Rakentamisen aikana ostettiin yhteensä 19 uutta junaa täydentämään 66 ensimmäisen sukupolven C151-junaa. Kadutissa, Woodlandsissa ja Sembawangissa oli myös tarve tasoittaa tiheän kasvillisuuden peittämä maa MRT-linjaa varten.

Woodlandsinlaajennuksen virallisen avauksen myötä 10. helmikuuta 1996 Branch Line liitettiin North South Lineen. Laajennuksen rakentaminen maksoi 1,2 miljardia dollaria. 

### Myöhemmät vaiheet
Vuoden 2008 maantieliikenteen yleissuunnitelmassa 1 kilometrin pituinen North South Linen laajennus ilmoitettiin yhtenä Land Transport Authorityn tulevista hankkeista Singaporen rautatieverkon laajentamiseksi. Laajennus Marina Baysta Marina South Pieriin avattiin 23. marraskuuta 2014. Uusi asema palvelee Marina South Pieriä, Marina Bay Cruise Centre Singaporea sekä tulevia kehityshankkeita Marina Bayn keskustan alueella.

17. tammikuuta 2013 Land Transport Authority ilmoitti, että Canberran aseman rakentamisesta tehdään toteutettavuustutkimus. Toteutettavuustutkimus valmistui vuonna 2014 ja LTA ilmoitti Canberran aseman rakentamisesta 27. kesäkuuta samana vuonna. Aseman rakentaminen alkoi 26. maaliskuuta 2016. Asema rakennettiin Sembawangin ja Yishunin välille, ja sen rakentaminen maksoi 90 miljoonaa Singaporen dollaria. Sen tarkoituksena on palvella lähialueen tulevia kehityshankkeita. Canberran asema avattiin 2. marraskuuta 2019.

## Tulevaisuus

### Bricklandin ja Sungei Kadutin metroasemat
Kaksi uutta asemaa on suunnitteilla North South Linelle. Bricklandin asema rakennetaan Bukit Gombakin ja Choa Chu Kangin asemien väliin, kun taas Sungei Kadutin asema rakennetaan Yew Teen ja Kranjin asemien väliin. Asemien odotetaan avautuvan vuosina 2034 ja 2035. Sungei Kadutin asemalta on vaihtoyhteys Downtown Linelle.

## Lähteet